b'\n_START_ARTICLE_\n100 Days to Heaven\n_START_SECTION_\nBuod\n_START_PARAGRAPH_\nIbinabahagi ng programa ang kuwento ng buhay ni Madam Anna Manalastas (Coney Reyes), ang mala-diktador na may-ari ng isang kompanya ng laruan, ang The Toy Company. Dahil sa kaniyang kalunos-lunos na nakaraan, siya ay naging malamig siya sa pakikitungo at naging salbahe sa mga tao. Ang mga empleyado ng nasabing kompanya ay, kung hindi natatakot, mayrong itinatagong sama ng loob sa kaniya dahil sa istrikto at awtoritaryan niyang pag-uugali sa kanila at sa ibang tao. Isang gabi ay napatay si Madam Anna sa pagsabog ng kanyang kotseng sinasakyan. Ang kaluluwa niya, na dapat ay ibaba na sa impyerno, ay nagtungo sa mga pinto ng Langit kung saan nakilala niya ang isang Tagabantay. Dapat ay ipapadala na siya sa impyerno, ngunit matapos ang isang "negosasyon" ay binigyan siya ng pangalawang pagkakataon ng Tagabantay. Kaya naman ibinalik siya sa lupa, ngunit bilang isang bata. Ang kondisyon ay dapat makipag-ayos siya sa mga nasaktan niya at maitama ang mga naging pagkakamali niya sa loob ng 100 araw lamang._NEWLINE_Sa lupa ay nakilala niya ng "magpipinsan" na sina Sophia (Jodi Sta. Maria), Bruce (Smokey Manaloto) at si Jopet (Neil Coleta), na mga con artist, ibig sabihin ay mga nagpapanggap na kung sino-sino para magkaroon ng pera sa pagpapagamot kay Kevin (Louise Abuel), na kalaunan ay magiging best friend ny grandmother to Bruce and Jopet.'